钦定古今图书集成/方舆汇编/边裔典/第072卷 > 《古迹考》
## 钦定古今图书集成/方舆汇编/边裔典/第072卷 > 《古迹考》

伊吾废县　在哈密卫。汉置伊吾屯。后魏置县。唐为
伊州治。县南去玉门关八百里，东南去阳关一千七
百三十里。

纳职废县　在哈密卫境东南。汉破匈奴，置宜木都
尉，以为屯田。唐贞观四年，以鄯善故城置纳职县，开
元中省，后复置。《宋史》云：城在大患鬼魅碛之东南，望
玉门关甚近。

柔远废县　在哈密卫境。唐置县，属伊州。神功初，省
入伊吾。